
NÁZOV ŠKOLY: Základná škola  Nevädzová 2, Bratislava
ADRESA: Nevädzová 2, 82101 Bratislava 
IČO: 30810647
DIČ: 2020858356
RIADITEĽKA ŠKOLY: Mgr. Silvia Petreková
KONTAKTY: 
· Tel.: +421 2 43634803
· Mobil: +421 905 703 281
· E-mail: skola@zsnevadzova.sk 
· Web: www.zsnevadzova.sk
TYP ŠKOLY: plnoorganizovaná základná škola 
DĹŽKA VZDELÁVANIA A VZDELÁVACIE CYKLY:  Základné vzdelávanie pozostáva z piatich ročníkov a je členené do dvoch na seba nadväzujúcich vzdelávacích cyklov, ktoré zohľadňujú rôznorodosť potrieb a vzdelávacích ciest žiakov. Prvý cyklus zahŕňa 1. až 3. ročník, druhý cyklus pokrýva 4. a 5. ročník. Každý cyklus má definované vzdelávacie štandardy, ktoré určujú obsah učiva a očakávané učebné výstupy, ktoré by mal žiak na jeho konci dosiahnuť. Oba cykly spolu tvoria prvý stupeň základnej školy, ktorého celková dĺžka trvania je päť (5) rokov. 
STUPEŇ VZDELANIA: Škola vytvára čo najvhodnejšie personálne, materiálno – technické, bezpečnostné a hygienické podmienky na dosiahnutie splnenia cieľov a kľúčových kompetencií vytýčených pre primárne vzdelávanie - 1. stupeň ZŠ. Úspešným absolvovaním 2. cyklu základného vzdelávania získa žiak primárne vzdelanie – ISCED 1 a úroveň 1 Slovenského kvalifikačného rámca/Európskeho kvalifikačného rámca SKKR / EKR: 1. 
VYUČOVACÍ JAZYK: Výchovno-vzdelávací proces prebieha v slovenskom jazyku. 

FORMA VÝCHOVY A VZDELÁVANIA: Škola zabezpečuje vzdelávanie dennou formou. V špecifických prípadoch (napr. mimoriadne okolnosti) sa vzdelávanie môže realizovať aj dištančne, v súlade so štátnym vzdelávacím programom a vnútorným poriadkom školy. 
ZRIAĎOVATEĽ: Mestská časť Bratislava – Ružinov
ADRESA ZRIAĎOVATEĽA: Mierová 21, 827 05 Bratislava
IČO: 00603155
DIČ: 2020699516
STAROSTA OBCE: Ing. Martin Chren 
Základná škola Nevädzová 2, v Bratislave je plnoorganizovaná základná škola s 1. až 9. ročníkom a školským klubom detí (ŠKD). Vzdelávanie zabezpečuje kvalifikovaný tím pedagogických zamestnancov, vrátane učiteľov a pedagogických asistentov, ktorí zároveň tvoria školský podporný tím vedený školskou sociálnou pedagogičkou. Prevádzku školy zabezpečuje tím skúsených nepedagogických pracovníkov. Škola sídli v zrekonštruovanej hlavnej budove (pavilón A). Popri kmeňových učebniach, na skvalitnenie výchovno-vzdelávacieho procesu máme k dispozícii 3 jazykové učebne, počítačovú učebňu, 2 multimediálne učebne, environmentálna multifunkčnú učebňu, dielňu, školskú knižnicu. Vo vedľajšej budove (pavilón B) je k dispozícii školská jedáleň, telocvičňa, multifunkčné átrium  s moderným priestorovým vybavením a spoločenská miestnosť UNICEF pre multifunkčné využitie. V  areáli školy je vybudovaná outdorová učebňa. Všetky triedy 1. – 4. ročníka sú vybavené interaktívnymi tabuľami alebo interaktívnymi dataprojektormi, triedy 5. – 9. ročníka sú vybavené dataprojektormi. V každej kmeňovej učebni je počítač, wifi pripojenie na internet v oboch budovách.



LEGISLATÍVNE VÝCHODISKÁ:  
Tento školský vzdelávací program je platný pre žiakov v reformných ročníkoch, ktoré sú v postupnom zavádzaní od  1. ročníka. Bol vypracovaný v súlade so Štátnym vzdelávacím programom pre základné vzdelávanie, č. 2023/831:7-A2140, účinnosť od 1. 9. 2023, Dodatkom č. 1: č. 2023/10619:9-C2140, účinnosť od 10. 10. 2023, Dodatkom č. 2: č. 2024/13599:1-C2141, účinnosť od 1. 9. 2024. 
Pozn.: Pre nereformné ročníky zostáva v platnosti doterajší školský vzdelávací program podľa ŠVP 2015 do ukončenia prechodu všetkých ročníkov na nový ŠVP.

VÍZIA ŠKOLY 
                                  „Budúcnosť kvitne u nás“
Predstavujeme  si  školu  ako  miesto, kde  každý  žiak  nachádza  svoje  miesto, kde je rešpektovaný a motivovaný k osobnému rastu. Naša komunita je založená na dôvere, spolupráci a ľudskom prístupe. Vytvárame prostredie, ktoré podporuje rozvoj schopností žiakov, ich sebadôveru a zdravý balans medzi učením a životom. Veríme, že aj v malom kolektíve môže vyrásť veľký potenciál. 
POSLANIE ŠKOLY 
Škola vytvára čo najlepšie podmienky pre tvorivo a moderne realizovaný výchovno-vzdelávací proces. Výchova a vzdelávanie sú založené na projektovom, blokovom a tímovom vyučovaní a mimovyučovacích aktivitách s dôrazom na tvorivú aplikáciu digitálnych technológií a na rozvíjanie jazykových kompetencií žiakov v cudzích jazykoch. 
Cieľ vzdelávania na našej škole vychádza z celospoločenského cieľa základného vzdelávania. Obsah učiva je mierne zredukovaný, niektoré predmety vzájomne prepojené (projektové vyučovanie), aby sme odstránili pasivitu u žiaka a vytvorili priestor pre jeho tvorivé myslenie. Dôraz  kladieme na potreby žiaka, osvojenie si poznatkov rôznymi informačnými zdrojmi, naučiť sa s nimi pracovať, aplikovať ich v praxi. Chceme, aby znalosti cudzích jazykov a zvládnutie práce s digitálnymi technológiami našim absolventom otvorili bránu do praktického života a k ďalšiemu odbornému štúdiu. Budeme ich viesť k osvojovaniu si základných princípov efektívnej komunikácie, aby si vážili samých seba, rešpektovali druhých a naučili sa vyjadrovať svoj názor kultivovaným spôsobom. Budeme podnecovať ich správne rozhodovania a orientáciu v ich najbližšom okolí ako i v celej našej spoločnosti, aby nemali problémy komunikovať s rovesníkmi iných národov a naučili sa svoje okolie rešpektovať a svoje prostredie ochraňovať. 
Rodičovská verejnosť očakáva od školy, že naučí žiaka pracovať s digitálnymi technológiami, ktoré sa stanú prostriedkom získavania vedomostí a zručností. V praxi to znamená, že ak škola disponuje kvalifikovanými učiteľmi, je možné prostredníctvom digitálnych technológií vyučovať akýkoľvek predmet, čím sa stávajú predmety atraktívnymi. V súčasnosti je na trhu mnoho edukačného softvéru už na požadovanej úrovni. Veľké možnosti v tomto smere ponúka aj internet. Za povšimnutie tiež stojí možnosť využívania interaktívnych učebníc, testov, diktátov a úloh, ktoré možno priamo na hodinách vyhodnotiť, takže priamou spätnou väzbou možno prehĺbiť a utriediť vedomosti žiakov. 
            Naša škola sa od svojho vzniku zameriavala na výučbu cudzích jazykov, pretože jazyky ľudí zbližujú. V súčasnosti realizujeme výučbu anglického jazyka ako prvého cudzieho jazyka s navýšenou dotáciou už od prvého ročníka a nemeckého a španielskeho jazyka ako druhého cudzieho jazyka. Komunikácia v aspoň jednom cudzom jazyku na požadovanej úrovni sa javí ako nevyhnutná súčasť v živote jednotlivca, preto budeme profilovať i naďalej našu školu v prepojení s jazykom digitálne a jazykovo zameranú.
Tvorba učebných osnov, učebného plánu, využitie disponibilných hodín každoročne prebieha v živých diskusiách v rámci predmetových komisií a metodických združení. Metodicky sme prepracovali výučbu v jednotlivých predmetoch a v prípade potreby ju upravujeme. Škola je vybavená didaktickým materiálom, modernými audiovizuálnymi prostriedkami, najnovšími verziami učebníc, pri jazykovej výučbe interaktívnymi učebnicami. 
Rozvíjaním špecifických potrieb žiakov na najvyššej úrovni pri používaní najmodernejších vyučovacích metód a kvalitným prístupom pedagógov ku svojej práci, chceme pripraviť žiakov na stredoškolské štúdium. Na zlepšenie kvality vyučovacieho procesu je potrebné držať krok so súčasnými koncepciami a formami vyučovacieho procesu hospodársky vyspelých krajín a aktívne ich zapájať do nášho prostredia, pričom treba zohľadňovať špecifické podmienky. Pripravení žiaci sa budú môcť v budúcnosti lepšie uplatniť v medzinárodnom konkurenčnom prostredí. 

HODNOTY  ŠKOLY 
· Dôvera - Vytvárame prostredie, kde sa žiaci aj učitelia cítia bezpečne, prijatí a rešpektovaní. 
· • Tímová práca - Podporujeme  spoluprácu,   vzájomné   počúvanie  a  zdieľanie   zodpovednosti  medzi všetkými členmi školského spoločenstva. 
· Odpočinok - Učíme deti vnímať rovnováhu medzi učením a oddychom ako nevyhnutnú súčasť zdravého rozvoja. 
· Komunikácia - Rozvíjame schopnosť otvorene a kultivovane vyjadrovať svoje názory a  načúvať druhým. 
· Podpora - Sme tu pre žiakov, aby sme im pomáhali nájsť ich cestu, prekonávať prekážky a  rozvíjať ich potenciál. 

Školský vzdelávací program „PRO-DIGI ŠKOLA“ – učme sa zaujímavo, učme sa tvorivo, učme sa moderne“ je základným dokumentom našej školy, ktorá realizuje primárne vzdelávanie v rámci dvojúrovňového modelu (štátny a školský vzdelávací program). Škola je ukotvená v miestnej komunite Mestskej časti Ružinov a kladie dôraz na vytváranie prostredia pre aktívne, rešpektujúce, bezpečné a tvorivé učenie. Uplatňujeme princípy učiacej sa školy – učíme sa všetci: žiaci, učitelia, škola ako celok. 

Cieľom vzdelávania je nielen odovzdávanie vedomostí, ale aj: 
· rozvoj osobnosti žiakov v súlade s ich individuálnym potenciálom, 
· formovanie charakteru a budovanie hodnotového systému, 
· podpora kompetencií 21. storočia (spolupráca, komunikácia, kreativita, kritické myslenie), 
· vedenie žiakov k samostatnosti, zodpovednosti a záujmu o učenie. 
Vzdelávanie prebieha zážitkovo, prostredníctvom hier, projektov a prepájaním s reálnym životom. 
 
Charakteristika prvého a druhého cyklu primárneho vzdelávania 
Výchovno-vzdelávacie ciele, pedagogický prístup i miera samostatnosti žiakov sa v jednotlivých cykloch primárneho vzdelávania postupne menia. Cieľom je prirodzený prechod od vedeného učenia k samostatnému osvojovaniu poznatkov, rozvoju osobnosti a zodpovednosti žiakov za vlastné učenie. 
 
	Prvý cyklus (1. – 3. ročník ZŠ) 
	Druhý cyklus (4. – 5. ročník ZŠ) 

	     Úlohou prvého cyklu je, aby si žiak vytvoril pozitívny vzťah k učeniu , osvojil  si základné pracovné návyky a pracovný režim, aktívne sa zapájal do vzdelávacích činnosti a využíval svoju kreativitu pri rozvíjaní a zlepšovaní vlastných myšlienok.  
     Žiakom vytvára učiteľ bezpečné a podporné prostredie , v ktorom sa učia spolupracovať a dôverovať si: „Ty mi pomôžeš.“
Vyučovanie v prvom cykle ťažiskovo zabezpečujú učitelia s aprobáciou na primárne vzdelávanie.
	     Úlohou druhého cyklu je, aby žiak dokázal bezpečne a jasne komunikovať svoje pocity, potreby a hranice, vyjadroval porozumenie voči   sebe aj druhým a dokázal reflektovať svoje konanie a postoje.  
        Zámerom druhého cyklu je zároveň rozvíjať schopnosť žiaka rozlišovať medzi faktami, domnienkami a hodnoteniami, nadobúdať väčšiu samostatnosť v učení a postupne preberať zodpovednosť za vlastné učenie. Žiak si uvedomuje oblasti svojho záujmu a identifikuje témy, ktorým sa chce hlbšie venovať.

	Vyučovanie ťažiskovo zabezpečuje s aprobáciou na  primárne vzdelávanie. 
 
 
	učiteľ 
	Žiak si vytvára vzťahy s rovesníkmi a učí sa spoločne s nimi riešiť úlohy a výzvy: „Ja to dokážem, som schopný vstúpiť do spolupráce.“
Vyučovanie v druhom cykle zabezpečujú spoločne a vyvážene učitelia s aprobáciou na primárne vzdelávanie a učitelia so špecializáciou na konkrétnu vzdelávaciu oblasť alebo vyučovací predmet.



 
[bookmark: _Toc96116]Vymedzenie cieľov výchovno-vzdelávacej činnosti  
Ciele výchovno-vzdelávacej činnosti našej školy sú v súlade: 
1. So zákonom č. 245/2008 Z. z. o výchove a vzdelávaní (školský zákon): 
Výchova a vzdelávanie majú za cieľ umožniť žiakom: 
· rozvíjať komunikačné schopnosti, ovládať štátny jazyk a cudzí jazyk, efektívne využívať digitálne technológie, 
· nadobudnúť kompetencie v oblasti prírodovedných, humanitných a technických vied, matematickej, čitateľskej a finančnej gramotnosti, v oblasti pohybu a zdravia, celoživotného učenia, sociálnych, umeleckých a občianskych kompetencií a podnikateľských zručností, • ovládať anglický jazyk na úrovni umožňujúcej jeho praktické využitie, 
· vedieť identifikovať problémy, analyzovať ich, navrhovať riešenia a prakticky ich  realizovať, 
· rozvíjať manuálne zručnosti, tvorivosť, umelecké a psychomotorické schopnosti, osvojovať  si aktuálne poznatky z rôznych oblastí, 
· budovať úctu k rodičom, iným osobám, národným a kultúrnym hodnotám, tradíciám,  štátnemu jazyku, materinskému jazyku a vlastnej kultúre, 
· rešpektovať ľudské práva, základné slobody a právny poriadok, s dôrazom na prevenciu  kriminality a inej protispoločenskej činnosti, 
· pripravovať sa na život v slobodnej, demokratickej spoločnosti na základe porozumenia,  znášanlivosti, rovnosti pohlaví, národnostnej a náboženskej tolerancie, 
· kultivovať svoju osobnosť, byť pripravený na celoživotné vzdelávanie, spoluprácu  v    kolektíve a prevzatie zodpovednosti, 
· vedome regulovať svoje správanie, dbať o zdravie vrátane zdravej výživy, chrániť životné  prostredie a rešpektovať etické hodnoty, 
· poznať a uplatňovať svoje práva ako dieťa v súlade s Dohovorom o právach dieťaťa. 

 
2. So Štátnym vzdelávacím programom (ŠVP), schváleným 31. 3. 2023 pod č. 2023/831:7A2140: 
Cieľom základného vzdelávania je, aby každý žiak: 
· získal rozvinutú všestrannú a funkčnú gramotnosť v súlade s požiadavkami modernej  spoločnosti a vedel ju uplatniť v osobnom i spoločenskom živote, ako aj pri napĺňaní svojich vzdelávacích, kultúrnych a sociálnych potrieb, 
· vybudoval si pevný hodnotovo-kultúrny rámec osobnosti, ktorý mu pomôže pri plánovaní  a dosahovaní osobných cieľov a pri aktívnej účasti na spoločenskom, kultúrnom a globálnom dianí, 
· získal reálne vedomie o vlastnom osobnostnom potenciáli a o možnostiach jeho ďalšieho  rozvoja v procese celoživotného vzdelávania. 
 
Hlavné ciele dosahujeme prostredníctvom: 
a) vytvárania a upevňovania kultúry a étosu školy, ktoré podporujú bezpečné, rešpektujúce a hodnotovo ukotvené školské prostredie pre všetkých aktérov vzdelávania. 
b) vyučovania zameraného na nadobúdanie doménových a prierezových gramotností, v súlade s mapou gramotností ŠVP, s dôrazom na ich prepojenie s reálnym životom, osobnostný rozvoj žiakov a rozvíjanie ich kompetencií naprieč všetkými vzdelávacími cyklami. 
c) spolupráce s externým prostredím a neformálnym vzdelávaním, ktorá umožňuje prepájať teoretické poznatky s praxou, rozvíjať občianske a sociálne kompetencie a posilňovať aktívnu účasť žiakov na živote komunity. 
[image: ] 

1. cyklus (1. – 3. ročník) 
Zameranie : Rozvoj základných návykov, postojov a predpokladov pre učenie s dôrazom na vytváranie pocitu bezpečia a prijatia, podporu radosti z učenia a získavanie prvých skúseností s úspechom.
Každý žiak má na niečo predpoklady 
· Učí sa objavovať svoje silné stránky a zažívať úspech pri rôznych činnostiach. 
· Rozvíja svoju zvedavosť, radosť z učenia a dôveru vo vlastné schopnosti. 
· Rozvíja základné návyky na učenie, najmä počúvanie, vyjadrovanie sa,    sústredenie a vytrvalosť. 
· Vníma, že každý človek je jedinečný, a učí sa rešpektovať rôzne potreby a  spôsoby učenia.
Inklúzia ako cesta k rovnosti a ľudskosti 
· Cíti sa v triede prijatý, rešpektovaný a podporovaný. 
· Má vytvorené podmienky zohľadňujúce jeho individuálne potreby a tempo učenia.
· Učí sa pomáhať druhým, požiadať o pomoc a spolupracovať v skupine.
· Rozvíja základné hodnoty spravodlivosti, dôvery a spolupatričnosti.
Učenie pre život, nie pre známky 
· Učí sa prostredníctvom hry, skúmania, pohybu, rozhovorov a tvorby.
· Postupne sa učí rozumieť cieľom učenia a hodnoteniu – rozpoznáva, čo sa mu    darí a na čom môže ďalej pracovať.
· Vedie si jednoduché portfólio, kde si zaznamenáva svoj pokrok. 
· Rozvíja zručnosti potrebné pre každodenný život, najmä komunikáciu, sebareguláciu a empatiu. 

Budúcnosť kvitne u nás 
Škola ako spoločenstvo a partnerstvo 
· Spolupracuje s učiteľom a spolužiakmi ako člen triedneho spoločenstva. 
· Zapája sa do školských aktivít, slávností a projektov.
· Učí sa zapojiť do rozhovoru, vyjadriť svoj názor a aktívne počúvať ostatných.
· Vníma, že škola je miestom, kde sa spoločne tvorí, spolupracuje a kde je každý  dôležitý.
Tradícia ako základ, na ktorom staviame 
· Spoznáva tradície a hodnoty školy, obce a regiónu. 
· Zapája sa do školských zvykov a rituálov, ktoré podporujú rozvoj jeho identity a pocitu spolupatričnosti.
· Buduje si pozitívny vzťah k škole ako k miestu, ktoré pozná, kde sa cíti bezpečne a kam patrí.
 
2. cyklus (4. – 5. ročník) 
Zameranie: Prehlbovanie gramotností, samostatnosti a osobnostného rozvoja. Dôležité je aktívne učenie, reflexia a rozvíjanie vzťahov. 
Každý žiak má na niečo predpoklady 
· Pozná svoje silné stránky a pracuje na oblastiach, ktoré mu idú menej. 
· Učí sa stanovovať si vlastné ciele a hodnotiť svoj pokrok. 
· Rozvíja samostatnosť pri učení a preberá zodpovednosť za svoju prácu. 
· Nachádza zmysel v učení a vníma ho ako nástroj pre osobný rast. 
Inklúzia ako cesta k rovnosti a ľudskosti 
· Rozumie, že rovnosť neznamená rovnakosť – každý má svoje potreby a tempo. 
· Vníma inklúziu ako prirodzený spôsob spolužitia – prijíma rozmanitosť ako obohatenie. 
· Vie si vypýtať pomoc, ale aj pomáhať iným podľa svojich možností. 
· Aktívne sa podieľa na tvorbe bezpečnej a podnetnej triednej atmosféry. 
Učenie pre život, nie pre známky 
· Pracuje so spätnou väzbou a hodnotí vlastný pokrok. 
· Zapája sa do bádania, projektov, prezentácií a tvorivých úloh. 
· Učí sa prepájať poznatky z rôznych oblastí – vníma ich praktické využitie. 
· Buduje si učenie ako návyk: plánuje, reflektuje, učí sa z chýb. 
Škola ako spoločenstvo a partnerstvo 
· Podieľa sa na živote školy – spoluvytvára pravidlá, podáva návrhy, zapája sa. 
· Učí sa komunikovať s rešpektom, riešiť konflikty a spolupracovať v tíme. 
· Rozvíja zmysel pre zodpovednosť a angažovanosť v školskom i miestnom spoločenstve. 
· Buduje si dôveru v učiteľov a vníma ich ako partnerov v učení. 
Tradícia ako základ, na ktorom staviame 
· Chápe význam školských tradícií a aktívne sa na nich podieľa. 
· Spoznáva kultúrne dedičstvo regiónu, učí sa o hodnotách a historickom odkaze. 
· Vníma tradíciu ako súčasť identity, ktorá ho zároveň pripravuje na budúcnosť. 
 
Princípy školy 
Naše princípy sú pevne prepojené s cieľmi vzdelávania. Vytvárame podporné a inkluzívne prostredie, v ktorom môže každý žiak rozvíjať svoje schopnosti a napredovať podľa svojich možností. Učenie chápeme ako zmysluplný proces, ktorý pripravuje žiakov na život, a nie iba na dosahovanie známok.
	Princíp školy 
	Ako sa premieta do cieľov vzdelávania (1. a 2. cyklus) 

	1. Individuálny 
prístup 
	· Každý žiak objavuje svoje silné stránky a rozvíja sa vlastným tempom.  
· Učenie je diferencované, rešpektuje rôzne potreby a štýly učenia.  
· Žiaci si osvojujú sebareflexiu a pracujú s vlastnými cieľmi. 

	2. Učenie  
pre život 
	· Učenie sa prepája s praktickým životom a skúsenosťami žiakov.  
· Rozvíjajú sa gramotnosti (jazyková, matematická, digitálna, prírodovedná).  
· Podporujeme zvedavosť, bádanie, tvorivosť a formatívne hodnotenie. 

	3. Podporné 
prostredie 
	· Škola vytvára bezpečné, prijímajúce a inkluzívne prostredie.  
· Vzťahy sú založené na dôvere, rešpekte a rovnosti príležitostí.  
· Každý žiak má prístup k podpore (emocionálnej, vzťahovej aj učebnej). 

	4. Odbornosť a 
spolupráca 
	· Učiteľ ako sprievodca, ktorý spolupracuje s podporným tímom a rodinou.  
· Rodičia a komunita sú partneri vo vzdelávaní.  
· Budujeme školu ako demokratické a učiace sa spoločenstvo. 

	5. Tradícia a 
inovácia 
	· Žiaci spoznávajú históriu školy, obce a regiónu.  
· Tradície tvoria základ identity školy.  
· Súčasne sa zavádzajú moderné formy učenia, profesie a tímová spolupráca. 


[bookmark: _Toc96118]
UČEBNÝ PLÁN 
Učebný plán školy je základný dokument školského vzdelávacieho programu, ktorý určuje rozloženie vyučovacích predmetov a počet vyučovacích hodín v jednotlivých ročníkoch a vzdelávacích cykloch. Slúži na naplnenie vzdelávacích cieľov školy v súlade so štátnym vzdelávacím programom a zároveň zohľadňuje profiláciu školy, potreby žiakov a miestne podmienky. Je nástrojom, prostredníctvom ktorého škola realizuje svoju víziu vzdelávania a vytvára podmienky na rozvoj gramotností, vedomostí, zručností a osobnostného potenciálu žiakov.
Súčasťou učebného plánu je aj plán tematických dní pre 2.cyklus a didaktických hier pre 1 a 2.cyklus. V poznámkach k učebnému plánu je uvedené, ako škola využíva disponibilné hodiny na posilnenie vybraných oblastí vzdelávania.


	Oblasť / 
Predmet  
	1. ročník 
	
	2. ročník 
	3. ročník 
	1. -  3. 
	4. ročník 
	5. ročník 
	4. - 5. 
	Spolu 

	 
	
	
	1. cyklus 
	 
	2. cyklus 
	 
	 

	Jazyk a 
komunikácia 
	10 
	
	10 
	10 
	30 
	10 
	9 
	19 
	49 

	Anglický jazyk 
	+1 
	
	+1 
	3 
	5 
	3 
	3 
	6 
	11 

	Slovenský jazyk a literatúra 
	9 
	
	8 +1 
	7 
	25 
	6 +1 
	6 
	13 
	38 

	Človek a 
príroda 
	1 
	
	1 
	2 
	4 
	2 
	2 
	4 
	8 

	Človek a 
príroda 
	1 
	
	1 
	1 +1 
	4 
	2 
	2 
	4 
	8 

	Človek a 
spoločnosť 
	2 
	
	2 
	3 
	7 
	3 
	5 
	8 
	15 

	Človek a spoločnosť 
	1 
	
	1 
	1 +1 
	4 
	2 
	3 +1 
	6 
	5 

	Etická / 
Náboženská výchova 
	1 
	
	1 
	1 
	3 
	1 
	1 
	2 
	5 

	Matematika 
a informatika 
	4 
 
	
	5 
 
	5 
	14 
	6 
	6 
	12 
	26 

	Informatika 
	
	
	
	1 
	1 
	1 
	1 
	2 
	3 

	Matematika 
	4 
	
	4 +1 
	4 
	13 
	4 +1 
	4 +1 
	10 
	23 

	Človek a svet 
práce 
	1 
	
	1 
	1 
	3 
	1 
	1 
	2 
	5 

	Človek a svet 
práce 
	1 
	
	1 
	1 
	3 
	1 
	1 
	2 
	5 

	Umenie a kultúra 
	2 
	
	2 
	2 
	6 
	2 
	2 
	4 
	10 

	Hudobná 
výchova 
	1 
	
	1 
	1 
	3 
	1 
	1 
	2 
	5 

	Výtvarná 
výchova 
	1 
	
	1 
	1 
	3 
	1 
	1 
	2 
	5 

	Zdravie a 
pohyb 
	2 
	
	2 
	2 
	6 
	2 
	2 
	4 
	10 

	Telesná a športová výchova 

	2 
	
	2 
	2 
	6 
	2 
	2 
	4 
	10 

	Spolu hodín týždenne 
	22 
	
	23 
	25 
	70 
	26 
	27 
	53 
	123 


 











Tematické dni  
	Názov  
	Mesiac 
	Cyklus 
	Hodnoty školy 
	Prierezové témy 
	Vzdelávacie oblasti 
	Stručný opis 

	DEŇ 
EMÓCIÍ  
Viem, čo cítim 
	september 
	2. 
cyklus 
	Komunikácia, dôvera, podpora 
	Osobnostný a sociálny rozvoj 
	Jazyk a komunikácia, umenie a kultúra, človek a spoločnosť 
	Rozpoznávanie a zvládanie emócií, empatia, otvorená komunikácia. 

	FESTIVAL 
POVOLANÍ 
Objavuj svoje talenty 
	október 
	2. 
cyklus 
	Podpora, tímová práca, dôvera 
	Podnikavosť, kariérové poradenstvo 
	Človek a spoločnosť, jazyk a komunikácia 
	Objavovanie osobných silných stránok a povolaní, práca s hosťami z praxe



	KROKY  
K DOBRU  Deň spolupatrič-
nosti a empatie 
	november 
	2. 
cyklus 
	Dôvera, podpora, komunikácia 
	Osobnostný a sociálny rozvoj, ľudské práva 
	Človek a spoločnosť, jazyk a komunikácia, umenie a kultúra, zdravie a pohyb 
	Vzťahy, pomoc, rešpekt a prevencia šikany v školskom kolektíve. 

	DIGI DEŇ  Múdro s technológiou 
	december/ január 
	2. 
cyklus 
	Komunikácia, podpora, dôvera 
	Digitálna kompetencia, mediálna výchova 
	Matematika a informatika, jazyk a komunikácia, človek a spoločnosť 
	Zodpovedné a bezpečné používanie digitálnych technológií a médií. 

	DEŇ 
RÔZNORO-
DOSTI  
Iný 
neznamená horší 
	február 
	2. 
cyklus 
	Dôvera, komunikácia, tímová práca 
	Multikultúrna výchova, ľudské práva 
	Človek a spoločnosť, umenie a kultúra 
	Rešpekt a tolerancia voči inakosti, kultúrna a osobnostná rozmanitosť. 

	MINULOSŤ 
V NÁS 
Deň histórie a pamäte 
	marec 
	2. 
cyklus 
	Dôvera, podpora, komunikácia 
	Historické vedomie, národná identita 
	Človek a spoločnosť, jazyk a komunikácia 
	Pochopenie historických súvislostí, identita, práca s pamäťou komunity. 

	PLANÉTA B 
NIE JE  
Inovácie pre budúcnosť 
	apríl  
	2. 
cyklus 
	Tímová práca, podpora, dôvera 
	Environmentál na výchova, podnikavosť 
	Človek a príroda, matematika a informatika, jazyk a komunikácia, umenie a kultúra 
	Udržateľnosť, recyklácia, inovácie a ekologické správanie. 

	ZDRAVÝ 
DUCH  
– ZDRAVÉ 
TELO 
Škola  v rovnováhe 
	máj/jún 
	2. 
cyklus 
	Tímová práca, podpora, dôvera 
	Environmentál na výchova, podnikavosť 
	Človek a príroda, matematika a informatika, jazyk a komunikácia, umenie a kultúra 
	Zdravý životný štýl, rovnováha medzi učením, pohybom a oddychom. 


 


Didaktické  hry 
	 
	1. cyklus (1. – 3. ročník) 

	Ročník 
	Obsah didaktických hier 
	Ciele didaktických hier 

	1. 
	Simulácia ohrozujúcej situácie v triede a nácvik privolania pomoci.
Základné poznatky súvisiace s ochranou života a zdravia v mimoriadnych situáciách. 
Kolektívne aktivity  a účelové hry s cieľom poukázať na dôležitosť spolupatričnosti a spolupráce.
	Rozpoznať a oznámiť situácie ohrozujúce bezpečnosť a zdravie.
Identifikovať osoby, na ktoré by sa mali obrátiť v prípade ohrozenia zdravia alebo života.
Rozvíjať schopnosť spolupracovať a primerane reagovať v situáciách ohrozenia. 

	2. 
	Základné pravidlá cestnej premávky - Základné poznatky súvisiace s ochranou života a zdravia v mimoriadnych situáciách 
Simulácia ohrozujúcej situácie a nácvik privolania pomoci.
Kolektívne aktivity  a organizované prechádzky na určené miesta.
	Dodržiavať pravidlá cestnej premávky platné pre chodcov.  
Rozpoznať a oznámiť situácie ohrozujúce bezpečnosť, zdravie.  
Identifikovať osoby, na ktoré by sa mali obrátiť v prípade ohrozenia zdravia alebo života.

	3. 
	Prvá pomoc pri drobných poraneniach 
Simulácia ohrozujúcej situácie. 
Aktivity zamerané na rozvoj vzťahov medzi rovesníkmi, spoluprácu, rešpekt, sebaúctu a poznanie svojich schopností. 
	Poskytnúť veku primeranú prvú pomoc pri drobných poraneniach.
Identifikovať osoby, ktoré môžu poskytnúť pomoc.
Rozvíjať schopnosti sebaochrany, spolupráce a primeranej reakcie v situáciách ohrozenia..


 



	 
	2. cyklus (4. – 5. ročník) 

	Ročník 
	Obsah didaktických hier 
	Ciele didaktických hier 

	4. 
	Určovanie a výber smerov presunu, výber, príprava a likvidácia táboriska/ohniska.
Praktické poskytnutie prvej pomoci -
stabilizovaná poloha, ošetrenie povrchového poranenia, popálenín. 
Presun mierne členitým terénom s prekonávaním terénnych prekážok. Základné pravidlá ochrany životného prostredia. Cvičenia rovnováhy na prírodných prekážkach. Nosenie prírodných predmetov jednotlivo, v dvojiciach a iných skupinách (klady, kamene, brvná a pod.).Pohybové hry v prírode, základy geocachingu .
	Poskytnúť prvú pomoc na veku primeranej úrovni.  
Rozpoznať a oznámiť nebezpečné situácie ohrozujúce život a zdravie, využiť praktické zručnosti v sebaochrane.  
Absolvovať súvislý pochod s prekonávaním terénnych prekážok, v prírode sa správať podľa zásad ochrany životného prostredia. 

	5. 
	Určovanie a výber vybraných smerov presunu, výber, príprava a likvidácia táboriska/ohniska. Praktické poskytnutie prvej pomoci -
stabilizovaná poloha, ošetrenie povrchového poranenia, popálenín).
Evakuácia, evakuačný batoh, úkryty, chemické ohrozenie, únik nebezpečných látok, povodne a záplavy,. Branné cvičenie – simulácia prežitia v prírode. Správanie sa v terénne ohrozenom priamym vonkajším nebezpečenstvom .
	Poskytnúť prvú pomoc na veku primeranej úrovni. 
Rozpoznať a oznámiť nebezpečné situácie ohrozujúce život a zdravie, využiť praktické zručnosti v sebaochrane  
Dodržiavať zásady bezpečného správania sa pri vode, na horách v rôznych poveternostných podmienkach  a ročných obdobiach.  Popísať postup v krízových situáciách a primerane veku na tieto situácie reagovať. 




Poznámky: 
1. Učebný  plán   vymedzuje  týždenný  počet  vyučovacích  hodín.  Jedna  vyučovacia hodina má podľa tohto plánu 45 minút. Rozdelenie tried na skupiny a zriaďovanie skupín sa uskutočňuje v zmysle vyhlášky § 3 ods. 1. – 4. vyhlášky č. 223/2022 Z. z. o základnej škole.
2. Rámcový učebný plán pre základné školy s vyučovacím jazykom slovenským určuje organizáciu vyučovania cudzieho jazyka. Škola sa rozhodla zaradiť anglický jazyk ako povinný vyučovací predmet už od 1. ročníka základného vzdelávania. Pre vyučovanie anglického jazyka od 1. ročníka škola vypracovala príslušné učebné osnovy.
3. Pri prestupe žiaka z inej školy škola v prípade zistených odlišností v školských učebných plánoch zabezpečí ich kompenzáciu spravidla v priebehu jedného školského roka.
4. Škola   môže  po  prerokovaní  v  rade  školy  v  školskom  vzdelávacom programe stanoviť vyšší celkový počet hodín, najviac však na 79  hodín v 1. cykle, v 2. cykle 59 hodín. Takto zvýšený počet hodín škola financuje z vlastných zdrojov.
5. Škola realizuje raz ročne v každom ročníku 1. a 2. cyklu  didaktické hry. Jeden  vyučovací  deň predstavuje v 1. cykle päť vyučovacích hodín, v 2. cykle šesť vyučovacích hodín. 
Ciele a obsah didaktických hier, ktoré vychádzajú zo vzdelávacích štandardov vzdelávacej oblasti Zdravie a pohyb,  škola vymedzuje v školskom vzdelávacom programe. 
Didaktické hry slúžia na praktické osvojenie a upevňovanie učiva, najmä v rámci komponentu „Ochrana a bezpečnosť zdravia a obyvateľstva“.
6. Podľa   tohto   rámcového   učebného    plánu   sa    vzdelávajú   aj    žiaci   so   zdravotným  znevýhodnením a žiaci s nadaním. Pri ich vzdelávaní škola uplatňuje špecifiká vyplývajúce z individuálnych potrieb žiakov a postupuje v súlade s princípmi inkluzívneho vzdelávania uvedenými v tomto dokumente.
7. Voliteľné (disponibilné) hodiny škola využila na dotvorenie školského vzdelávacieho programu. Tieto hodiny boli využité na posilnenie vyučovania vybraných predmetov zaradených do štátneho vzdelávacieho programu s cieľom prehĺbiť a rozšíriť ich obsah a podporiť dosahovanie cieľov základného vzdelávania.

  1. cyklus: 
·  1. ročník: Anglický jazyk – 1 h / týždenne,  Človek a spoločnosť – 1 h / týždenne.
· 2. ročník: Anglický jazyk – 1 h / týždenne,  Matematika – 1 h / týždenne na rozšírenie  a prehĺbenie obsahu predmetu, Slovenský jazyk a literatúra – 1 h / týždenne na rozšírenie  a prehĺbenie obsahu predmetu.
· 3. ročník: Človek a príroda – 1 h / týždenne na rozšírenie  a prehĺbenie obsahu predmetu.
  2. cyklus: 
· 4. ročník: Slovenský jazyk a literatúra – 1 h / týždenne na rozšírenie  a prehĺbenie            obsahu predmetu, Matematika – 1 h / týždenne na rozšírenie  a prehĺbenie obsahu   predmetu .
· 5. ročník:  Matematika – 1 h / týždenne  na  rozšírenie   a  prehĺbenie  obsahu  predmetu,  
        Človek a spoločnosť – 1 h / týždenne na rozšírenie  a prehĺbenie obsahu predmetu.
8. Vyučovacie predmety etická výchova a náboženská výchova sa vyučujú ako
 povinne voliteľné predmety. Žiak si vyberá, či bude navštevovať etickú výchovu 
 alebo   náboženskú výchovu. Vybraný predmet navštevuje počas celého školského roka.
9. voliteľné predmety. Žiak si vyberá, či bude navštevovať etickú výchovu alebo náboženskú výchovu. Vybraný predmet navštevuje počas celého školského roka.
10. Cez druhú veľkú prestávku (po 3.vyučovacej hodine) sa za vhodného počasia na školskom  dvore realizujú pohybové a športové aktivity ako náhrada za jednu hodinu z voliteľných (disponibilných) hodín telesnej a športovej výchovy - 5krát týždenne 10 min. pri celkovej dĺžke prestávky 15 min – aktívne prestávky. 
11. Škola realizuje tematické dni v 2. cykle, ktoré podporujú hodnoty školy, rozvíjajú kľúčové kompetencie žiakov a nadväzujú na jej víziu a ciele vzdelávania. Ciele a obsah tematických dní v jednotlivých ročníkoch vychádzajú zo vzdelávacích štandardov vzdelávacích oblastí, prierezových gramotností a hodnôt školy. Tematické dni sa realizujú formou medzipredmetového vyučovania počas jedného vyučovacieho dňa alebo formou exkurzie, ktorej predchádza primeraná príprava žiakov. V 2.cykle škola realizuje 8 tematických dní v školskom roku, pričom 4 tematické dni sa realizujú v každom polroku. Každý tematický deň je v rozsahu 6 vyučovacích hodín.
12. Škola realizuje ranné kruhy ako súčasť podpory bezpečného a inkluzívneho triedneho prostredia. Ranné kruhy vedú triedni učitelia v rannom čase pred začiatkom vyučovania, spravidla v trvaní 10 minút denne, od 7:40 do 7:50. Ich cieľom je podporovať vzájomné počúvanie, komunikáciu, spolupatričnosť, sebareguláciu a pozitívne vzťahy v triede.
 (zákon 138/2019, §3 ods. 1 písm. f).   
 
[bookmark: _Toc96119]UČEBNÉ OSNOVY 
          Učebné osnovy tvoria samostatné prílohy k ŠVP. Obsahujú rozpracovanie vzdelávacích štandardov do jednotlivých ročníkov v súlade s učebným plánom školského vzdelávacieho programu vo všetkých vzdelávacích cykloch. Učebné osnovy sú vypracované v súlade so Štátnym vzdelávacím programom (ŠVP) pre základné vzdelávanie z roku 2023 pre tieto vzdelávacie oblasti a vyučovacie predmety:
· Jazyk a komunikácia : Slovenský jazyk a literatúra, Anglický jazyk 
· Matematika a informatika: Matematika, Informatika  
· Človek a príroda : Človek a príroda  
· Človek a spoločnosť : Človek a spoločnosť, Etická  výchova, Náboženská výchova  
· Človek a svet práce: Človek a svet práce 
· Umenie a kultúra : Výtvarná výchova, Hudobná výchova 
· Zdravie a pohyb: Telesná výchova 

[bookmark: _Toc96120]HODNOTENIE ŽIAKOV 
          Hodnotenie žiakov predstavuje neoddeliteľnú súčasť výchovno-vzdelávacieho procesu. Plní informatívnu, korekčnú aj motivačnú funkciu. Na Základnej škole Nevädzová 2, Bratislava sa hodnotenie žiakov realizuje v súlade s platnou legislatívou Slovenskej republiky a Školským vzdelávacím programom školy. 
· Druhy hodnotenia
   V rámci výchovno-vzdelávacieho procesu škola uplatňuje najmä priebežné a súhrnné hodnotenie, ktoré spolu poskytujú komplexný obraz o procese učenia a dosahovaní vzdelávacích výsledkov žiakov.
Priebežné hodnotenie sa realizuje  počas výchovno–vzdelávacieho procesu a priebežne počas celého školského roka. Jeho cieľom je poskytovať žiakovi a učiteľovi spätnú väzbu o priebehu učenia, sledovať individuálny pokrok a vytvárať priestor na zlepšenie a ďalší rozvoj. 
V rámci priebežného hodnotenia škola podľa charakteru vzdelávacej činnosti využíva aj formatívne hodnotiace postupy a nástroje, ktorých cieľom je podporovať ďalšie učenie žiaka a umožniť učiteľovi primerane reagovať na jeho aktuálne vzdelávacie potreby.
Formatívne hodnotiace postupy poskytujú žiakovi zrozumiteľnú a konkrétnu spätnú väzbu o tom, čo už zvládol, čomu rozumie, v čom sa potrebuje zlepšiť a aký ďalší krok môže v učení urobiť.
Pri priebežnom hodnotení učiteľ využíva podľa charakteru vzdelávacej činnosti najmä slovnú spätnú väzbu, otázky podporujúce premýšľanie, sebahodnotenie, rovesnícke hodnotenie, reflexiu učenia, portfólio a ďalšie primerané postupy a nástroje.
· Súhrnné hodnotenie
Súhrnné hodnotenie sa uskutočňuje za príslušné hodnotiace obdobie a poskytuje celkový obraz o dosiahnutých vzdelávacích výsledkoch žiaka. Realizuje sa v súlade s platnou legislatívou a pravidlami hodnotenia školy. Môže mať formu klasifikácie, slovného hodnotenia alebo ich kombinácie, ak to umožňuje a ustanovuje platná legislatíva a pravidlá hodnotenia školy.
Pri súhrnnom hodnotení škola zohľadňuje stanovené kritériá hodnotenia, charakter vzdelávacej oblasti alebo vyučovacieho predmetu a dosiahnutú úroveň vzdelávacích výsledkov žiaka.

· Sebahodnotenie a rovesnícke hodnotenie
Súčasťou hodnotenia žiaka je aj jeho sebahodnotenie a podľa charakteru vzdelávacej činnosti aj rovesnícke hodnotenie.
Žiak sa postupne učí:
· pomenovať svoje silné stránky,
· identifikovať oblasti na zlepšenie,
· reflektovať vlastné učenie,
· posudzovať svoju prácu podľa stanovených kritérií,
· stanovovať si primerané ciele,
· plánovať ďalšie kroky svojho učenia.
Rovesnícke hodnotenie sa uskutočňuje podľa vopred stanovených a žiakom zrozumiteľných kritérií a v prostredí založenom na rešpekte, bezpečnej komunikácii a vzájomnej podpore.
· Hodnotenie žiakov so špeciálnymi výchovno-vzdelávacími potrebami
Pri hodnotení žiakov so špeciálnymi výchovno-vzdelávacími potrebami škola prihliada na ich individuálne potreby a uplatňuje primerané spôsoby a kritériá hodnotenia v súlade s platnou legislatívou, odporúčaniami zariadení poradenstva a prevencie a prijatými podpornými opatreniami.
· Formy hodnotenia
Žiak je hodnotený primerane charakteru vzdelávacej oblasti alebo vyučovacieho predmetu, stanoveným vzdelávacím cieľom a dosahovaným vzdelávacím výsledkom.
Škola využíva najmä tieto formy hodnotenia:
· ústne hodnotenie,
· písomné hodnotenie,
· praktické hodnotenie,
· projektové úlohy,
· pozorovanie,
· sebahodnotenie,
· rovesnícke hodnotenie,
· portfólio,
· slovnú spätnú väzbu,
· klasifikáciu,
· kombináciu uvedených foriem.
V rámci priebežného hodnotenia škola podľa charakteru vzdelávacej činnosti využíva aj formatívne hodnotiace postupy a nástroje, ktoré poskytujú žiakovi spätnú väzbu a podporujú jeho ďalšie učenie. Súhrnné hodnotenie slúži na zhodnotenie dosiahnutých vzdelávacích výsledkov žiaka za príslušné hodnotiace obdobie. Spôsob súhrnného hodnotenia sa riadi platnou legislatívou a pravidlami hodnotenia školy.


	Oblasť 
	Súhrnné hodnotenie 
	Priebežné hodnotenie s využitím formatívnych postupov

	Zameranie 
	Zisťuje a sumarizuje, čo žiak zvládol a akú úroveň  vzdelávacích výsledkov dosiahol.
	Sleduje priebeh učenia, porozumenie žiaka, jeho pokrok a potreby ďalšieho učenia.

	Funkcia  
	Poskytuje informáciu o dosiahnutej úrovni vzdelávacích výsledkov za určité obdobie.
	Poskytuje  spätnú väzbu ,ktorá podporuje ďalšie učenie a umožňuje žiakovi zlepšovať sa.

	Zameranie  
na žiaka 
	Informuje žiaka o dosiahnutých výsledkoch a úrovni zvládnutia učiva.
	Pomáha žiakovi uvedomiť si, čo zvládol, v čom sa môže zlepšiť a na čo sa má ďalej zamerať.

	Porovnávanie 
	Primárne sa zameriava na dosiahnutú úroveň vzdelávacích výsledkov žiaka podľa stanovených kritérií.
	Zameriava sa na individuálny pokrok žiaka a jeho ďalšie možnosti učenia.

	Charakter 
hodnotenia 
	Má zhrňujúci charakter a poskytuje obraz o dosiahnutých vzdelávacích výsledkoch za určité obdobie
	Je priebežné, dialogické a vytvára priestor na chybu, spätnú väzbu a korekciu učenia.

	Úprava výučby 
	Výsledky poskytujú informáciu o dosiahnutej úrovni a môžu byť podkladom pre ďalšie plánovanie vyučovania.
	Výsledky spätnej väzby slúžia na úpravu vyučovacích metód a stratégií a ďalších krokov učenia.

	Kedy sa 
realizuje 
	Po ukončení určitého obdobia učenia, napríklad po tematickom celku alebo na konci klasifikačného obdobia.
	Priebežne počas vyučovania a procesu učenia.

	Otázky  pri hodnotení 
	Čo žiak zvládol? Akú úroveň dosiahol?
	Kam smerujem?  
Kde sa nachádzam?  
Ako sa tam dostanem? 

	Formy hodnotenia 
	Hodnotenie učiteľom; podľa pravidiel školy môže mať podobu známky alebo slovného hodnotenia.
	Slovná spätná väzba, sebahodnotenie, rovesnícke hodnotenie, spoločná reflexia učenia a ďalšie vhodné postupy.

	Spôsoby 
hodnotenia 
	Klasifikácia alebo slovné hodnotenie; overovanie a zhrnutie výsledkov učenia.
	Slovná spätná väzba, sebahodnotenie, rovesnícke hodnotenie, portfólio žiaka, reflexia, prípadne grafické alebo percentuálne vyjadrenie pokroku

	Spôsob 
informovania 
	Prostredníctvom spôsobov hodnotenia používaných školou, zápisom v EduPage.
	Ústne, písomne, prostredníctvom EduPage, pracovných zošitov, písaniek, projektov, portfólia a ďalších vhodných foriem spätnej väzby.



· Percentuálne hodnotenie písomných prác
Ak je žiak hodnotený klasifikačným stupňom, škola uplatňuje jednotné percentuálne rozpätie pri hodnotení písomných prác vo všetkých vyučovacích predmetoch.

	Stupeň hodnotenia 
	Slovné vyjadrenie 
	Percentuálne rozmedzie 

	1 
	výborný 
	100 % – 90 % 

	2 
	chválitebný 
	89 % – 75 % 

	3 
	dobrý 
	74 % – 50 % 

	4 
	dostatočný 
	49 % – 25 % 

	5 
	nedostatočný 
	24 % – 0 % 




Percentuálne hodnotenie vyjadruje mieru úspešnosti žiaka v konkrétnej písomnej práci a predstavuje jeden z podkladov na hodnotenie jeho vzdelávacích výsledkov.
Pri výslednom hodnotení žiaka učiteľ neposudzuje iba aritmetický priemer jednotlivých známok, ale zohľadňuje celkovú úroveň dosiahnutých vzdelávacích výsledkov, charakter a náročnosť hodnotených úloh, mieru samostatnosti žiaka a jeho pokrok v učení.


1. Kritériá hodnotenia pri klasifikácii žiaka
V prípade hodnotenia žiaka klasifikačným stupňom škola pri všetkých vyučovacích predmetoch uplatňuje nasledujúce kritériá jednotlivých klasifikačných stupňov. Pri ich uplatňovaní zohľadňuje charakter vzdelávacej oblasti alebo vyučovacieho predmetu, dosiahnutú úroveň vzdelávacích výsledkov, mieru samostatnosti žiaka a schopnosť využívať nadobudnuté vedomosti, zručnosti a spôsobilosti.
Stupeň 1 – výborný 
    Žiak dosahuje požadované vzdelávacie výsledky na veľmi dobrej úrovni. Osvojené vedomosti, 
   zručnosti a spôsobilosti využíva samostatne, správne a podľa možností aj tvorivo. 
   Dokáže ich     aplikovať pri riešení úloh a v praktických činnostiach. Na nové alebo 
   zmenené  situácie reaguje  primerane a pri práci prejavuje vysokú mieru samostatnosti. 
Stupeň 2 – chválitebný 
Žiak dosahuje požadované vzdelávacie výsledky na dobrej úrovni. Osvojené vedomosti, zručnosti a spôsobilosti využíva prevažne samostatne a správne. Pri riešení úloh sa môžu vyskytnúť menšie nedostatky, ktoré dokáže po upozornení alebo s primeranou podporou odstrániť. Výsledky jeho práce sú prevažne kvalitné.
Stupeň 3 – dobrý 
Žiak dosahuje základnú požadovanú úroveň vzdelávacích výsledkov. Základné vedomosti, zručnosti a spôsobilosti dokáže využívať, pri ich aplikácii však potrebuje podporu alebo usmernenie. Pri riešení úloh sa vyskytujú nepresnosti a nedostatky, ktoré dokáže s pomocou učiteľa postupne odstrániť. Jeho výsledky sú primerané základnej úrovni požiadaviek.
Stupeň 4 – dostatočný 
Žiak dosahuje iba základnú úroveň požadovaných vzdelávacích výsledkov a v osvojených vedomostiach, zručnostiach a spôsobilostiach má výraznejšie nedostatky. Pri riešení úloh potrebuje výraznú podporu a usmernenie. Samostatne dokáže riešiť len jednoduchšie úlohy a podstatné chyby odstraňuje najmä s pomocou učiteľa.
Stupeň 5 – nedostatočný 
 Žiak nedosahuje požadovanú úroveň vzdelávacích výsledkov. Požadované vedomosti,   zručnosti  a spôsobilosti si neosvojil v potrebnom rozsahu alebo ich nedokáže primerane využívať. Pri riešení úloh má zásadné nedostatky a ani s primeranou podporou nedokáže dosiahnuť požadovanú úroveň.
· Princípy a pravidlá hodnotenia žiakov 

· Výsledky  hodnotenia  písomných,  elektronických,  grafických prác a praktických 
     činností oznámi učiteľ žiakovi najneskôr do 10 dní od ich vypracovania alebo realizácie.
· Žiak má právo oboznámiť sa so svojimi písomnými prácami a na požiadanie umožní učiteľ nahliadnuť do týchto prác aj zákonným zástupcom žiaka pri osobnom stretnutí s učiteľom.
· Písomné, elektronické a grafické práce sa uchovávajú do konca príslušného 
     školského roka. Za ich uchovávanie zodpovedá učiteľ, ktorý ich môže zaradiť do 
     portfólia   žiaka.
· Termín písomnej skúšky alebo práce, ktorej predpokladaná dĺžka trvania je viac ako 25 minút, učiteľ koordinuje s triednym učiteľom. Pri plánovaní písomných prác sa prihliada na primerané rozloženie záťaže žiakov; žiak spravidla absolvuje najviac jednu takúto písomnú prácu za deň.
· Žiak je v jednotlivých vyučovacích predmetoch hodnotený primerane charakteru predmetu a vzdelávacím cieľom, a to rôznymi formami – ústne, písomne, prakticky alebo prostredníctvom iných vhodných foriem hodnotenia. Aspoň dvakrát za polrok. 
· Triedny učiteľ a vyučujúci učitelia pravidelne a preukázateľne informujú 
     zákonných zástupcov žiaka o jeho vzdelávacích výsledkoch, pokroku a prípadných 
    oblastiach,  v ktorých potrebuje podporu. 


 
· Váha známok  
           Váha známok vyjadruje význam jednotlivých foriem klasifikácie v rámci priebežného hodnotenia. Vyššiu váhu majú spravidla komplexnejšie výstupy, ktoré overujú širší rozsah vedomostí, zručností a spôsobilostí, napríklad tematické testy a kontrolné práce. Nižšiu váhu majú kratšie priebežné preverovania a čiastkové úlohy.
Pri výslednom hodnotení učiteľ nezohľadňuje iba aritmetický priemer známok, ale posudzuje celkovú úroveň dosiahnutých vzdelávacích výsledkov žiaka, charakter a náročnosť hodnotených úloh, mieru samostatnosti a podľa charakteru predmetu aj pokrok žiaka.


	Vzdelávacia oblasť 
	Typ hodnotenia 
	Váha 

	Jazyk a komunikácia 
	Testy (vstupný, výstupný, tematický) 
	2× váha 

	
	Kontrolné diktáty, odpis, prepis 
	1× váha 

	
	Slohová výchova 
	1× váha 

	
	Čítanie 
	1× váha 

	
	Ústne odpovede 
	1× váha 

	
	Krátke preverovanie vedomostí 
	0,5× váha 

	Matematika a informatika 
	Testy a kontrolné práce (vstupný, výstupný, tematický) 
	2× váha 

	
	Geometria 
	1× váha 

	
	Krátke preverovanie vedomostí 
	0,5× váha 

	Človek a príroda 
Človek a spoločnosť 
	Ústne skúšanie a písomné práce 
	1× váha 

	
	Projekty, samostatné aktivity žiakov 
	0,5× váha 

	a svet práce 
Zdravie a pohyb 
	Všetky výstupy z predmetov 
	1× váha 


 


· Vstupné a výstupné testy a diktáty v jednotlivých ročníkoch  


	Ročník 
	Vedomostné testy z MAT – počet 
	Vedomostné testy zo SLJ – počet 
	Diktáty zo SLJ – počet 

	1. 
	1 - výstupný 
	1 - výstupný 
	1 – na konci šk. roka 

	2. 
	2 – vstupný, výstupný 
	2 – vstupný, výstupný 
	2 – vstupný, výstupný 

	3. 
	2 – vstupný, výstupný 
	2 – vstupný, výstupný 
	2 – vstupný, výstupný 

	4. 
	2 – vstupný, výstupný 
	2 – vstupný, výstupný 
	2 – vstupný, výstupný 

	5. 
	2 – vstupný, výstupný 
	2 – vstupný, výstupný 
	2 – vstupný, výstupný 



V rámci jednotlivých vzdelávacích cyklov škola realizuje vstupné a výstupné overovanie vzdelávacích výsledkov žiakov.
1. cyklus (1. – 3. ročník)
· V 1. ročníku žiaci absolvujú na konci školského roka výstupné vedomostné testy z matematiky a slovenského jazyka a výstupný diktát zo slovenského jazyka.
· V 2. a 3. ročníku sa realizujú vstupné a výstupné vedomostné testy z matematiky a slovenského jazyka a vstupné a výstupné diktáty zo slovenského jazyka.
· Vedomostné testy z matematiky obsahujú aj úlohy z geometrie a testy zo slovenského jazyka aj úlohy z literatúry.
2. cyklus (4. – 5. ročník)
· Realizujú sa vstupné a výstupné vedomostné testy z matematiky a slovenského jazyka a vstupné a výstupné diktáty zo slovenského jazyka.
· Vedomostné testy z matematiky obsahujú aj úlohy z geometrie a testy zo slovenského jazyka aj úlohy z literatúry.
Pred testovaním majú žiaci primeraný priestor na opakovanie učiva.

Časová dotácia testov 
· 1.a 2. ročník: 20 – 25 minút 
· 3. až 5. ročník: 30 – 35 minút

· Vyhodnocovanie testov a diktátov 
Testy sa vyhodnocujú percentuálne a v prípade, že sú určené na klasifikáciu, aj klasifikačným stupňom podľa schválenej percentuálnej stupnice školy.
Výsledky sa vyhodnocujú za jednotlivých žiakov aj za triedu. Pri analýze výsledkov sa sleduje úspešnosť jednotlivých úloh a vzdelávacích oblastí, identifikujú sa silné stránky a oblasti, v ktorých žiaci potrebujú ďalšiu podporu. Výsledky môžu byť podkladom na plánovanie ďalšieho vyučovania a prijatie opatrení na podporu učenia žiakov. Diktáty sa vyhodnocujú podľa počtu chýb a príslušných kritérií hodnotenia. Sleduje sa úspešnosť jednotlivých žiakov aj triedy. Výsledky poskytujú  spätnú väzbu pre žiaka a učiteľovi a sú podkladom na ďalšie rozvíjanie pravopisných zručností.
· Hodnotenie projektov 
 Pri hodnotení projektov v papierovej  alebo v elektronickej podobe (napr. prezentácia), vyučujúci vychádzajú z vopred stanovených kritérií hodnotenia, ktoré zohľadňujú zadanie projektu a špecifiká konkrétneho vyučovacieho predmetu. Počet bodov a váhu jednotlivých kritérií určuje vyučujúci v súlade s charakterom predmetu a cieľom projektu Kritériá môžu zohľadňovať najmä obsah a správnosť, úroveň spracovania, samostatnosť žiaka, originalitu a tvorivosť, ako aj spôsob prezentácie výstupu.

	Oblasť hodnotenia 
	Nízka úroveň  
	Stredná úroveň 
	Vysoká úroveň  

	Obsah 
	Informácie nesúvisia 
s témou alebo chýbajú.
	Projekt obsahuje  niektoré dôležité informácie k téme.
	Obsahuje podstatné a správne informácie k téme.

	Prehľadnosť projektu 
	Projekt je neprehľadný a ťažko sa v ňom orientuje 
	Projekt je 	čiastočne 
Prehľadný, s menšími nedostatkami v usporiadaní.
	Projekt je prehľadne a logicky usporiadaný.

	Obrázky a vizuálna stránka 
	Vizuálne prvky chýbajú alebo nesúvisia s témou.
	Vizuálne prvky čiastočne podporujú obsah projektu.
	Vizuálne prvky vhodne dopĺňajú a podporujú obsah projektu.

	Úprava a estetika 
	Projekt je neupravený, pôsobí chaoticky 
	Projekt je úhľadný, s menšími nedostatkami.
	Projekt 	je čistý, 	úhľadný a primerane esteticky spracovaný. 

	Prezentácia 
	Žiak projekt prevažne číta a potrebuje výraznú  pomoc.
	Žiak prezentuje s menšou pomocou a dokáže obsah doplniť 
vlastnými  slovami. 
	Žiak prezentuje samostatne, zrozumiteľne a primerane plynulo.

	Odpovede na otázky 
	Na otázky nedokáže primerane odpovedať ani s pomocou.
	Na otázky odpovedá s pomocou učiteľa.
	Odpovedá samostatne a vecne 

	Zdroje informácií 
	Neuvádza žiadne zdroje 
	Uvádza aspoň jeden použitý zdroj.
	Uvádza použité zdroje a primerane ich využíva.




· Priradenie známky podľa úrovne vypracovania projektu 

	Úroveň vypracovania 
	Známka 

	Vysoká úroveň  
	1 (výborný) 

	Stredná úroveň 
	2 (chválitebný) 

	Nízka úroveň  
	3 – 5 (dobrý – nedostatočný) podľa miery splnenia stanovených kritérií a závažnosti nedostatkov

	

	


 
[bookmark: _Toc96121]Priebežné hodnotenie vo vzdelávacích predmetoch 
Slovenský jazyk   
Učiteľ priebežne sleduje a vyhodnocuje pokrok každého žiaka v jednotlivých  zložkách predmetu, v písomnej aj ústnej forme. Podporuje pozitívne stránky žiaka, motivuje ho k ďalšiemu rozvoju, poskytuje spätnú väzbu zameranú na zlepšenie. Hodnotenie môže byť sprevádzané ústnou pochvalou alebo motivačnými symbolmi, najmä v nižších ročníkoch. Pri hodnotení sa prihliada na úroveň vedomostí a jazykových zručností, ako aj samostatnosť, vytrvalosť, tvorivosť a komunikačné schopnosti žiaka. 
Podklady pre klasifikáciu zahŕňajú: 
· písomné výstupy – kontrolné diktáty (vstupné, výstupné, tematické), testy z gramatiky a literatúry,  slohové práce, prepisy a odpisy textov, 
· ústne výstupy – čítanie s porozumením, prednes, reprodukcia textu, ústne odpovede,
· ďalšie formy – samostatná práca, skupinové aktivity, tvorivé jazykové úlohy, aktivita na     vyučovacích hodinách. 
 Stupnica hodnotenia kontrolných diktátov v 1. – 5. ročníku
	Počet chýb
	Známka

	0 – 1
	1

	2 – 4
	2

	5 – 7
	3

	8 – 10
	4

	11 a viac
	5



Rovnaká chyba v tom istom slove sa pri opakovaní považuje za jednu chybu

Diktáty – slovenský jazyk
1. cyklus (1. – 3. ročník)
	Ročník
	Počet diktátov
	Rozsah
	Zameranie diktátov

	1. ročník
	1
	10 – 15 plnovýznamových slov
	Opakovanie učiva 1. ročníka

	2. ročník
	10
	20 – 30 plnovýznamových slov
	1.Opakovanie učiva z 1. ročníka ZŠ
2. Hláska a písmeno (ch, dz, dž)
3.Samohláska ä
4.Dvojhlásky
5.Tvrdé spoluhlásky
6. Opakovanie učiva za 1. polrok
7.Mäkké spoluhlásky
8. Slabiky di, ti, ni, li, de, te, ne, le
9. Vety
10. Opakovanie učiva z 2. ročníka

	3. ročník
	10
	31 – 40 plnovýznamových slov
	1. Opakovanie učiva z 2. ročníka ZŠ
2. Slová s l, ĺ, r, ŕ
3. Vybrané slová po b
4. Vybrané slová po m
5. Vybrané slová po p
6. Opakovanie učiva za 1. polrok
7. Vybrané slová po r, s
8. Vybrané slová po v, z
9. Slovné druhy
10. Opakovanie učiva z 3. ročníka


2. cyklus (4. – 5. ročník)
	Ročník
	Počet diktátov
	Rozsah
	Zameranie diktátov

	4. ročník
	10
	41 – 50 plnovýznamových slov
	1. Opakovanie učiva z 3. ročníka ZŠ
2. Vybrané slová po b, m
3. Vybrané slová po p, r
4. Vybrané slová po s, v, z
5. Spodobovanie
6. Opakovanie učiva za 1. polrok
7. Vlastné podstatné mená
8. Ohybné slovné druhy
9. Neohybné slovné druhy
10. Opakovanie učiva zo 4. ročníka

	5. ročník
	4
	51 – 60 plnovýznamových slov
	1. Opakovanie učiva zo 4. ročníka
2. Podstatné mená
3. Prídavné mená
4. Slovesá



Anglický jazyk 
     V počiatočnej fáze učenia sa cudzieho jazyka v 1. a 2. ročníku má hodnotenie žiakov predovšetkým motivačnú a formatívnu funkciu. Dôraz sa kladie na individuálny pokrok žiaka, jeho aktivitu, snahu a schopnosť dorozumieť sa. Súčasťou hodnotenia je pozitívna spätná väzba a pochvala.
   Pri hodnotení sa sleduje najmä:
· počúvanie s porozumením:  hodnotia  sa  rôzne  čiastkové  spôsobilosti  -  rozlišovanie  a porovnávanie slov, porovnávanie významu viet na základe ich intonácie. Úlohy vhodné pre žiakov tohto veku sú také, ktoré im umožňujú demonštrovať pochopenie prostredníctvom neverbálnych prostriedkov (označovanie a spájanie obrázkov, vyfarbovanie, kreslenie, priraďovanie).
· ústny prejav:  úlohy,  ktoré   sú   určené  na  hodnotenie    ústneho    prejavu,   musia   byť  realistické, zmysluplné. Výroky žiakov v cudzom jazyku sa nemajú hodnotiť izolovane, ale majú byť vnímané v kontexte situácie. Dôraz sa kladie na splnenie komunikačného 
zámeru. Osobitnú pozornosť je potrebné venovať správnej výslovnosti a náležitej intonácii.   
· čítanie s porozumením:  hodnotia  sa  čiastkové  spôsobilosti  čítania (napr. rozlišovanie a  porovnávanie písomnej formy prvých jednoduchých slov, hľadanie konkrétnych slov v texte, čítanie krátkych príbehov spamäti podľa obrázkovej osnovy).  
 
Matematika a informatika 
       Učiteľ počas školského roka systematicky sleduje a vyhodnocuje pokrok každého žiaka. Poskytuje mu spätnú väzbu, podporuje jeho silné stránky a usmerňuje ho pri ďalšom učení. Hodnotenie môže byť sprevádzané slovnou spätnou väzbou a motivačnými symbolmi, najmä v 1. ročníku. Pri hodnotení sa prihliada na vedomosti a zručnosti, ako aj na samostatnosť, úsilie,   zodpovedný prístup k učeniu, tvorivosť a aktivitu žiaka.
    Pri hodnotení sa využívajú najmä:
· písomné výstupy –   didaktické   testy,   didaktické testy, písomné práce, tematické previerky, krátke písomné úlohy a rysovanie a rysovanie, 
· ústne hodnotenie – ústne odpovede, pamäťové počítanie a vysvetľovanie postupov riešenia,
· ďalšie formy – samostatná práca, práca v skupinách, praktické a tvorivé úlohy, aktivita a práca žiaka na vyučovaní. 
 
Človek a príroda   a Človek a spoločnosť 
Učiteľ hodnotí osvojené vedomosti a schopnosť ich aplikácie, porozumenie prírodným, spoločenským a historickým súvislostiam, samostatné uvažovanie, prácu s informáciami a záujem o dianie okolo seba. Pri hodnotení zohľadňuje aj aktivitu, spoluprácu, zodpovednosť a schopnosť prezentovať vlastné myšlienky. 
   Pri hodnotení sa využívajú najmä:
· písomné výstupy – tematické testy, pracovné listy, záznamy pozorovaní, projektové úlohy, časové osy, mapové zadania, 
· ústne hodnotenie – ústne odpovede, prezentácia poznatkov o prírodných javoch, historických a spoločenských udalostiach, orientácia v mape, vyjadrenie vlastného názoru, 
· ďalšie formy – samostatná práca, práca v skupinách, praktické činnosti, diskusie,  environmentálne a spoločenské projekty. 
Etická výchova a náboženská výchova sa hodnotia priebežne slovne, s dôrazom na aktivitu žiaka, jeho zapojenie, spoluprácu, osobný rozvoj a schopnosť uplatňovať získané poznatky a postoje. 

Človek a svet práce 
Hodnotenie je zamerané na podporu pozitívneho vzťahu žiaka k práci, zodpovednosť a kvalitu vlastných aj spoločných pracovných výstupov. Sleduje osvojenie základných pracovných zručností a návykov, schopnosť plánovať a organizovať prácu a správne používať vhodné nástroje, náradie a pomôcky. Pri hodnotení zohľadňuje aj samostatnosť, vytrvalosť, tvorivosť, zodpovednosť, dodržiavanie pracovného postupu, schopnosť spolupracovať a individuálny pokrok žiaka.
Pri hodnotení sa využívajú najmä:
· praktické a tvorivé úlohy,
· osobný rozhovor a reflexia vlastnej práce,
· sebahodnotenie,
· pozorovanie pracovných postupov a výsledkov práce,
· slovná spätná väzba a klasifikácia podľa pravidiel školy
Výtvarná výchova
Pri hodnotení výtvarnej výchovy sa prihliada najmä na tvorivý prístup žiaka, jeho schopnosť vyjadriť vlastné predstavy a skúsenosti výtvarnými prostriedkami, aktívne zapojenie do činnosti a individuálny pokrok. Hodnotenie nezohľadňuje iba výsledný produkt, ale aj proces tvorby, samostatnosť, experimentovanie a schopnosť reflektovať vlastnú prácu.
Pri hodnotení sa využívajú najmä:
· výtvarné práce a tvorivé úlohy,
· praktické činnosti a experimentovanie s výtvarnými prostriedkami,
· osobný rozhovor a reflexia práce,
· sebahodnotenie,
· portfólio žiaka,
· slovná spätná väzba a klasifikácia podľa pravidiel školy

Hudobná výchova  
Hodnotenie je zamerané  na podporu pozitívneho vzťahu k hudbe, rozvíjanie hudobných schopností a estetického cítenia. Hodnotenie má predovšetkým motivačný a podporný charakter a zohľadňuje individuálne predpoklady, snahu, aktivitu a pokrok žiaka.
Pri hodnotení sa sleduje najmä:
· pozitívny vzťah k hudbe, záujem o predmet, vnútorné prežívanie hudby, otvorenosť k  rôznym hudobným žánrom, 
· aktivita na hodinách – aktívna účasť na speve, počúvaní hudby, hudobno-výchovných hrách a rytmizáciách, 
· zručnosť v používaní jednoduchých hudobných nástrojov – primeraná schopnosť rytmickej a melodickej reprodukcie, 
· ochota zapájať sa do hudobno-pohybových činností – spolupráca, rytmická pohybová  koordinácia, dramatizácia, 
· účasť na hudobno-dramatických vystúpeniach – podieľanie sa na príprave a realizácii školských alebo triednych vystúpení (s prihliadnutím na dobrovoľnosť a osobnostné nastavenie žiaka). 
Pri hodnotení sa prihliada na individuálne možnosti a osobnostné nastavenie žiaka. V nižších ročníkoch možno hodnotenie dopĺňať slovnou spätnou väzbou alebo motivačnými symbolmi. Pri žiakoch so špeciálnymi výchovno-vzdelávacími potrebami sa hodnotenie prispôsobuje ich individuálnym možnostiam a pokroku. 
 
Telesná výchova 
 Hodnotenie je zamerané na podporu pozitívneho vzťahu k pohybu, zdravému životnému štýlu a rozvoj pohybových schopností každého žiaka podľa jeho individuálnych predpokladov. 
Pri hodnotení sa sleduje najmä:
· pravidelná účasť a aktivita na hodinách – zapájanie sa do pohybových činností, ochota spolupracovať, 
· snahu a osobný prístup – úsilie, vytrvalosť, prekonávanie vlastných limitov bez porovnávania s inými, 
· pohybové zručnosti a výkonnosť – zlepšovanie koordinácie, obratnosti, sily, vytrvalosti a rýchlosti v primeranom rozsahu, 
· dodržiavanie pravidiel, bezpečnosti a športového správania – rešpektovanie spolužiakov, férovosť, disciplína, zodpovednosť, 
· tímová spolupráca a športová motivácia – schopnosť pracovať v tíme, podpora spoluhráčov a prejavovanie športového ducha. 
[bookmark: _Toc96122]Pri hodnotení sa prihliada na zdravotné a individuálne predpoklady žiaka. U žiakov so špeciálnymi výchovno-vzdelávacími potrebami sa kritériá primerane prispôsobujú ich individuálnym možnostiam a potrebám. Hodnotenie môže byť doplnené slovnou spätnou väzbou a motivačnými prvkami.
Súčasťou hodnotenia je aj sebahodnotenie a sebareflexia žiaka, ktoré podporujú jeho zodpovednosť za vlastný pohybový rozvoj a zdravie.
Súhrnné hodnotenie 
Súhrnné hodnotenie žiaka sa vykonáva na konci prvého a druhého polroka školského roka podľa úrovne dosiahnutých vzdelávacích výsledkov v jednotlivých vyučovacích predmetoch. Na škole sa v 1. až 5. ročníku základnej školy ako forma súhrnného hodnotenia používa klasifikácia známkou. Výnimku tvoria predmety etická výchova a náboženská výchova, v ktorých sa žiak hodnotí slovným vyjadrením.
Stupne klasifikácie na vysvedčení (klasifikované  predmety)
· 1 – výborný
· 2 – chválitebný
· 3 – dobrý
· 4 – dostatočný
· 5 – nedostatočný
Súhrnné hodnotenie pre neklasifikované predmety (Etická a Náboženská výchova / Oslobodenie)
· Aktívne absolvoval: žiak sa na vyučovacom procese aktívne zúčastňoval, pracoval a plnil zadané úlohy.
· Absolvoval: žiak sa zúčastňoval vyučovania a pracoval s obmedzenou aktivitou alebo plnil úlohy s miernou podporou.
· Neabsolvoval: žiak sa vyučovania neospravedlnene nezúčastňoval alebo na hodinách nepracoval.
· Oslobodený: žiak bol na základe rozhodnutia riaditeľa školy plne oslobodený od povinnosti dochádzať na vyučovanie daného predmetu.

    Celkové hodnotenie žiaka 
Celkové hodnotenie žiaka na konci prvého a druhého polroka vyjadruje výsledky jeho vzdelávania vo všetkých vyučovacích predmetoch a hodnotenie jeho správania.
Kritériá a pravidlá hodnotenia správania sú podrobne rozpracované v Školskom poriadku.

	Celkové hodnotenie 
	Vysvetlenie kritérií 

	prospel 
s vyznamenaním 
	Žiak nie je v žiadnom vyučovacom predmete hodnotený stupňom horším ako 2 (chválitebný) a jeho priemerný prospech zo všetkých povinných predmetov nie je horší ako 1,5.

	prospel veľmi dobre 
	Žiak nie je v žiadnom vyučovacom predmete hodnotený stupňom horším ako 3 (dobrý) a jeho priemerný prospech zo všetkých povinných predmetov nie je horší ako 2,0.

	Prospel 
	Žiak nie je v žiadnom povinnom vyučovacom predmete hodnotený stupňom 5 (nedostatočný) alebo stupňom „neabsolvoval“.

	Neprospel 
	Žiak je z niektorého povinného vyučovacieho predmetu hodnotený stupňom 5 (nedostatočný) alebo stupňom „neabsolvoval“.


 

   Postup pri hodnotení žiaka v mimoriadnych prípadoch 

     V súlade s platnou legislatívou: 
· Ak nie je možné žiaka vyskúšať a hodnotiť v riadnom termíne za prvý polrok, riaditeľka  školy určí náhradný termín tak, aby sa hodnotenie mohlo uskutočniť najneskôr do dvoch mesiacov po jeho skončení. 
· Ak žiaka nie je možné hodnotiť ani v náhradnom termíne, nebude za prvý polrok  hodnotený. 
· Ak ide o žiaka oslobodeného od povinnosti dochádzať do školy, ktorého nie je možné  hodnotiť ani v náhradnom termíne, a zároveň ide o predmet vyučovaný len v prvom polroku, žiak z tohto predmetu neprospel. 
· Ak nie je možné žiaka hodnotiť v riadnom termíne za druhý polrok, hodnotenie sa vykoná  spravidla v poslednom týždni augusta. 
· Žiak, ktorý neprospel najviac z dvoch predmetov, môže na základe rozhodnutia riaditeľky  školy vykonať komisionálnu skúšku. 
· Žiak, ktorý neprospel z viac ako dvoch predmetov, alebo ktorý neuspel pri komisionálnej skúške, opakuje ročník. 
· Ročník opakuje aj žiak, ktorého nebolo možné hodnotiť ani v náhradnom termíne zo  závažných zdravotných dôvod
· Komisionálne skúšanie 
           Komisionálnu skúšku žiak vykonáva v týchto prípadoch: 
· ak neprospel z predmetu na konci druhého polroka, 
· ak o preskúšanie požiada zákonný zástupca (napr. pri pochybnostiach o správnosti hodnotenia), (najneskôr do 3 pracovných dní odo dňa vydania vysvedčenia),
· ak je preskúšanie nariadené riaditeľkou školy (napr. z dôvodu vysokého počtu  vymeškaných hodín), 
· ak je žiak oslobodený od dochádzky do školy,
· ak plní osobitný spôsob školskej dochádzky, 
· ak má povolené individuálne vzdelávanie, 
· ak ukončuje vzdelávanie na získanie stupňa vzdelania. 

      Pravidlá a priebeh komisionálnej skúšky:

· Termín, obsah a formu komisionálnej skúšky určuje riaditeľka školy po prerokovaní v pedagogickej rade. 
· Žiakovi, ktorý sa z vážnych dôvodov nemôže zúčastniť komisionálnej skúšky v riadnom termíne, môže byť určený náhradný termín najneskôr do 10. septembra. 
· Komisionálna skúška spravidla pozostáva z písomnej a ústnej časti; v prípade prakticky  zameraných predmetov aj z praktickej časti. 
· Riaditeľka školy môže povoliť prítomnosť zákonného zástupcu alebo zástupcu  zariadenia počas komisionálnej skúšky. 
 
[bookmark: _Toc96123]VZDELÁVANIE ŽIAKOV SO ZDRAVOTNÝM ZNEVÝHODNENÍM,  
[bookmark: _Toc96124]S NADANÍM A CUDZINCOV 
Školský vzdelávací program školy je vypracovaný v súlade s princípmi inkluzívneho vzdelávania a Katalógom podporných opatrení schváleným Ministerstvom školstva Slovenskej republiky pod číslom 2024/17370:1-E1660, s účinnosťou od 1. septembra 2024. 
 
Zásady inkluzívneho vzdelávania 
Vzdelávanie žiakov je organizované tak, aby boli rešpektované individuálne potreby každého   dieťaťa,   vrátane   detí   so   zdravotným  znevýhodnením,  s  nadaním  alebo  s jazykovým znevýhodnením. 
Žiaci  so  špeciálnymi  výchovno-vzdelávacími  potrebami (ŠVVP)  sa vzdelávajú  v triedach spoločne s ostatnými žiakmi podľa školského vzdelávacieho programu (ŠkVP) a platného učebného plánu, podľa ročníka, ktorý navštevujú. 
Ak charakter ŠVVP neumožňuje žiakovi vzdelávať sa podľa bežného ŠkVP, škola preňho vypracuje individuálny vzdelávací program (IVP). Tento vypracúva školský špeciálny pedagóg v spolupráci s ďalšími pedagogickými zamestnancami na základe odporúčania zariadenia poradenstva a prevencie. IVP je možné počas školského roka priebežne upravovať v súlade s vývojom potrieb žiaka. 


 
Poskytovanie podporných opatrení 
Podporné opatrenia slúžia na vytvorenie spravodlivých podmienok vo výchove a vzdelávaní. Môžu byť iniciované školou, pedagogickým alebo odborným zamestnancom, ako aj zariadením poradenstva a prevencie. 
  a) Podporné opatrenia bez vyjadrenia školy alebo poradenského zariadenia 
Tieto opatrenia sú dostupné všetkým žiakom bez potreby odborného posúdenia. 
Patria sem:
 • 	Preventívne aktivity na podporu duševného a fyzického zdravia a prevencia
       výskytu  rizikového správania. 
· Krízová intervencia v prípade akútneho ohrozenia psychického alebo emocionálneho stavu  žiaka. 
b) Podporné opatrenia na základe vyjadrenia školy alebo poradenského zariadenia Vykonávajú sa na základe vyjadrenia pedagogického alebo odborného zamestnanca, príp. školského podporného tímu. Zahŕňajú: 
· Úpravu cieľov, metód a foriem vzdelávania. 
· Činnosti na rozvoj zmyslového vnímania, motoriky, komunikačných schopností, poznávacích procesov, emocionality, sebaobsluhy a sociálnych zručností. 
· Jazykové kurzy, doučovanie, konzultácie. 
· Podpora zdravia – zdravotník, diétne stravovanie. 
· Zníženie rizika predčasného ukončenia školskej dochádzky. 
· Úprava školského prostredia – odstraňovanie fyzických bariér, podpora vnímania a  nadobúdania zručností. 
c) Podporné opatrenia na základe vyjadrenia zariadenia poradenstva a prevencie Sú poskytované na základe odborného posudku a odporúčania zariadenia poradenstva. Patria sem: 
· Úprava obsahu vzdelávania a spôsobu hodnotenia. 
· Poskytnutie kompenzačných pomôcok a špeciálnych vzdelávacích materiálov. 
· Používanie alternatívnych foriem komunikácie. 
· Špecializované kariérové poradenstvo. 
· Činnosti na podporu školskej spôsobilosti a sebaobsluhy. 
· Vzdelávanie vo vyššom ročníku v konkrétnom predmete. 
· Pôsobenie pedagogického asistenta. 
 
Úloha školského podporného tímu 
Podporné opatrenia na škole navrhuje, časť z nich realizuje a ich plnenie kontroluje školský podporný tím. Tím pozostáva z odborných a pedagogických zamestnancov školy a jeho úlohou je zabezpečiť systematickú podporu všetkým žiakom, ktorí to potrebujú. 
Podporné opatrenia sú pre všetky zúčastnené strany záväzné. 
 
Vzdelávanie žiakov s nadaním 
    Pre žiakov s intelektovým, umeleckým, pohybovým alebo iným nadaním  škola  zabezpečuje: 
· Rozšírenie obsahu učiva, individuálne projekty, výskumné úlohy. 
· Možnosť pracovať vlastným tempom a v niektorých prípadoch aj študovať predmet vo vyššom ročníku. 
· Účasť na súťažiach, olympiádach a mimoškolských aktivitách. 
· Individuálny prístup zameraný na rozvoj potenciálu a sebarealizácie. 
 
Vzdelávanie žiakov – cudzincov 
Škola v prípade prijatia žiaka – cudzinca  pripravená zabezpečiť všetky potrebné opatrenia:  • Jazykový kurz slovenského jazyka v malej skupine (1–8 žiakov), ktorá môže byť vekovo aj  jazykovo zmiešaná. 
· Povinnú účasť žiaka na jazykovom kurze, zameranom na osvojenie si slovenského jazyka ako  vyučovacieho jazyka. 
· Počas adaptačného obdobia (2 hodnotiace obdobia) bude žiak hodnotený slovne, okrem  výchovných predmetov. 
· V predmete slovenský jazyk a literatúra sa používa špeciálne hodnotenie: aktívne absolvoval,  absolvoval, neabsolvoval. 
· Po ukončení adaptačného obdobia sa žiak hodnotí štandardne podľa ŠkVP, 
prípadne podľa    IVP alebo s využitím podporných opatrení. 
 
Hodnotenie žiakov so ŠVVP a cudzincov 
Hodnotenie zohľadňuje: 
· Individuálne schopnosti a aktuálny stav žiaka. 
· Odporúčania zo zariadenia poradenstva a IVP. 
· Mieru ovládania slovenského jazyka (v prípade cudzinca). 
Cieľom je podporiť žiaka, a nie ho trestať za znevýhodnenie, ktoré nedokáže ovplyvniť. 
Systém predchádzania školskému neúspechu 
Škola implementovala vnútorný päťstupňový systém na elimináciu školského neúspechu: 
1. Monitoring výsledkov, dochádzky a správania žiakov. 
2. Identifikácia príčin zlyhávania (rozhovory, analýza prostredia). 
3. Zavedenie individuálnych foriem podpory (doučovanie, IVP, spolupráca s CPP). 
4. Externá spolupráca s odborníkmi a rodičmi. 
5. Vyhodnocovanie efektivity opatrení v rámci školských porád a školského podporného  tímu. 

  
[bookmark: _Toc96125]ZÁVEREČNÉ USTANOVENIE
Školský vzdelávací program „Budúcnosť kvitne u nás“ je výsledkom spoločnej práce a tvorivej činnosti pedagogických zamestnancov školy. Pri jeho tvorbe škola zohľadnila aj podnety a názory zákonných zástupcov a žiakov.
Školský vzdelávací program Základnej školy Nevädzová 2, Bratislava bol prerokovaný v pedagogickej rade dňa ________________ a následne predložený zriaďovateľovi na schválenie a rade školy na vyjadrenie v súlade s § 5 ods. 7 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
Riaditeľka Základnej školy Nevädzová 2, Bratislava vydáva tento školský vzdelávací program s účinnosťou od 1. septembra 2026.
Zriaďovateľ školský vzdelávací program schvaľuje.
Rada školy pri Základnej škole Nevädzová 2, Bratislava k školskému vzdelávaciemu programu má/nemá pripomienky.
 
 
 
 
 
	........................................... 	    ........................................... 
	........................................... 

	Mgr.Silvia Petreková 	       Ing. 
	Mgr 

	        riaditeľka školy                     starosta 
	  predsedníčka Rady školy 

